
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 419 

24 Μαΐου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Άρση αναδάσωσης σε έκταση εμβαδού 880 στρεμ. 
που έχει κηρυχθεί αναδασωτέα στη θέση «Φαλιά- 


τσορες» Δ.Δ. Φλόκα του Δ. Ωλενίας, Ν. Αχαΐας. 1 

Τροποποίηση εγκεκριμένου σχεδίου πόλεως Πατρών 
και όρων δόμησης στα Ο.Τ. 1747 και 1751 της πε¬ 
ριοχής Κοτρώνιτου Δήμου Πατρέων (Ν. Αχαΐας).. 2 

Τροποποίηση ρυμοτομικού σχεδίου πόλης Φαρσάλων 
στα Ο.Τ. 219 (δημιουργία οδού). 3 


ΑΠΟΦΑΣΕΙΣ 

Αριθ. 1355 (1) 

Άρση αναδάσωσης σε έκταση εμβαδού 880 στρεμ. που έ¬ 
χει κηρυχθεί αναδασωτέα στη θέση «Φαλιάτσορες» 
Δ.Δ. Φλοκάτου Δ. Ωλενίας, Ν. Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Το άρθρο 41 παρ. 1 Ν. 998/1979, όπως συμπληρώθη¬ 
κε με το άρθρο 1 παρ. 8 Ν. 3208/2003. 

2. Το άρθρο 44 παρ. 3 Ν. 998/79, όπως συμπληρώθηκε 
με το άρθρο 1 παρ. 9 Ν. 3208/2003. 

3. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

4. Την αριθ. 186/30.6.1998 (ΦΕΚ 727/Β/98) απόφαση 
Γ.Γ.Π.Δ.Ε «Άσκηση αρμοδιοτήτων Γενικού Γραμματέα 
Περιφέρειας Δυτ. Ελλάδας επί θεμάτων ΔΑΣΙΚΩΝ και με¬ 
ταβίβαση του δικαιώματος υπογραφής στους Προϊστα¬ 
μένους Υπηρεσιακών Μονάδων της Περιφέρειας». 


5. Την αριθ. 6438/29.10.1985 απόφαση του Νομάρχη Α¬ 
χαιός με την οποία κηρύχθηκε ως αναδασωτέα, δημόσια 
δασική έκταση εμβαδού 880 στρεμμάτων στη θέση «Φα¬ 
λιάτσορες» της τέως Κοινότητας Φλόκα, λόγω πυρκα- 
γιάς. 

6. Την αριθ. 3578/4.5.2004 πρόταση του Δασαρχείου 
Πατρών για άρση αναδάσωσης της ανωτέρω έκτασης ε¬ 
πειδή έχει αποκατασταθεί η βλάστηση και τμήμα αυτής 
πρόκειται να παραχωρηθεί για τη δημιουργία του Χ.Υ.Τ.Α. 
Δυτικής Αχαΐας. 

7. Τη θετική εισήγηση της Δ/νσης Δασών Ν. Αχαΐας και 
της Δ/νσης Δασών Π.Δ.Ε., αποφασίζουμε: 

Αίρουμε την αναδάσωση σε έκταση εμβαδού 880 στρεμ¬ 
μάτων που βρίσκεται στη θέση «Φαλιάτσορες» τέως κοινό¬ 
τητας Φλόκα και νυν Δημοτικού Διαμερίσματος Φλόκα του 
Δήμου Ωλενίας που κηρύχθηκε ως αναδασωτέα με την α- 
ριθ. 6438/29.10.1985 απόφαση του Νομάρχη Αχαΐας, όπως 
εμφανίζεται στο τοπογραφικό διάγραμμα κλίμακας 
1:20.000 με την κόκκινη οριογραμμή που θεωρήθηκε από 
τον Δασάρχη Πατρών με ημερομηνία 4.5.2004 και αποτελεί 
αναπόσπαστο μέρος της απόφασης αυτής, για τον λόγο ό¬ 
τι έχει αποκατασταθεί η δασική βλάστηση (η οποία αποτε- 
λείται από αείφυλλα πλατύφυλλα θαμνώδους μορφής) και 
σε τμήμα αυτής πρόκειται να γίνει παραχώρηση για τη δη¬ 
μιουργία του Χ.Υ.Τ.Α. Δυτικής Αχαΐας. 

Η παρούσα ισχύει μετά τη δημοσίευσή της στο Δημοτι¬ 
κό Διαμέρισμα Φλόκα και στο Δήμο Ωλενίας, σύμφωνα με 
το άρθρο 37 του Ν. 3200/1955. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 5 Μαΐου 2004 

Με εντολή Γενικού Γραμματέα Περιφέρειας 
Ο Γενικός Διευθυντής κ.α.α. 

Η Διευθύντρια 
ΧΛΟΗ ΚΑΤΣΟΥΔΑ 

































Ανήκει στην αριθ, Κώο Μ Απόφαση Γενικού Γραμματέα Περιφέρειας Δυτικής Ελλάδος. 

Αριθ. 6202 (2) 

Τροποποίηση εγκεκριμένου σχεδίου πόλεως Πατρών και 
όρων δόμησης στα Ο.Τ. 1747 και 1751 της περιοχής 
Κοτρώνιτου Δήμου Πατρέων (Ν. Αχαΐας). 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Το αρ. 4777/6.4.2004 έγγραφο της Δ/νσης Αυτ/σης 
και Αποκ/σης της Περιφέρειας Δυτ. Ελλάδος με τον συ¬ 
νοδευτικό του φάκελο τήρησης της νόμιμης διαδικασίας. 

2. Τις αρ. 930/2003 και 240/2004 αποφάσεις του Δήμου 
Πατρέων, με τις οποίες γνωμοδοτεί υπέρ της υπόψη τρο¬ 
ποποίησης. 

3. Το από 17.1.1979 / ΦΕΚ 127 Δ'/ 28.2.1979 Π. Δ/γμα έ¬ 
γκρισης του σχεδίου πόλεως Πατρών στη θέση «Κοτρώ- 
νι», όπως τροποποιημένο ισχύει με την αρ. X. 13362 / 
27.10.1994/ΦΕΚ 1200Δ7 17.11.1994απόφαση Νομάρχη 
Αχαΐας. 

4. Την αρ. 738/10.7.2003 απόφαση παραχώρησης έκτα¬ 
σης του Υπ. Γεωργίας. 

5. Το αρ. 12504/1.9.2003 έγγραφο της Δ/νσης Πολ/μίας 
και Περ/ντος, με το οποίο υποβλήθηκε αρχικώς στο Δήμο 
Πατρέων η υπόψη τροποποίηση, καθώς και τα αρ. 
14832/20.10.2003 και 1322/2.2.2004 νεότερα - συμπλη¬ 
ρωματικά έγγραφα της ίδιας Υπηρεσίας. 

6. Τις δ/ξεις της παρ. 1β του άρθρου 10 του Ν. 
3044/2002 (ΦΕΚ 197Α/27.8.2002). 

7. Τις δ/ξειςτου Νομοθ. Δ/τοςτης 17.7.1923, όπως με¬ 
ταγενέστερα τροποποιήθηκαν - συμπληρώθηκαν και ειδι¬ 
κότερα τα άρθρα 1,2, 3 και 70 αυτού. 

8. Τιςδ/ξειςτου κεφ. ΙΙτου από3.4.1929 Π. Δ/τος, που δια¬ 
τηρήθηκαν σε ισχύ με το άρθ. 31, παρ. 3, του Ν. 1557/1985. 

9. Την Εγκ. 43511/161/55/13.6.1988 του ΥΠΕΧΩΔΕ. 

10. Την αρ. 5471/23.4.2004 εισήγηση της Δ/νσης 
Πολ/μίας και Περ/ντος Ν.Α.Α, προς το ΣΧΟΠ Ν. Αχαΐας. 

11 .Το αρ. 6/1/30.4.2004 πρακτικό του ΣΧΟΠ Ν. Αχαΐας, 
με το οποίο γνωμοδοτεί ομόφωνα υπέρ της συνημμένης 
τροποποίησης, αποφασίζουμε: 

Εγκρίνεται η συνημμένη τροποποίηση του Σχεδίου Πό¬ 
λεως Πατρών στα Ο.Τ. 1747 και 1751 (περιοχή Κοτρώνι), 
καθώς και όρων δόμησης του Ο.Τ. 1747, με καθορισμό 
«κοινωφελούς χώρου για την ανέγερση Διοικητηρίου της 
Ν. Α. Αχαΐας», όπως συγκεκριμένα αυτή απεικονίζεται στο 
συνημμένο ρυμοτομικό διάγραμμα κλ. 1/500, για τους ει¬ 
δικότερους λόγους που αναφέρονται στα άνω σχετ. (5) 
και (10) έγγραφα της Δ/νσης Πολ/μίας και Περ/ντος, και 
σύμφωνα με τις αρ. 930/2003 και 240/2004 αποφάσεις 


του Δ.Σ. Δήμου Πατρέων, και το αρ. 6/1/30.4.2004 πρα¬ 
κτικό του ΣΧΟΠ. 

Αναλυτικά οι απερχόμενες τροποποιήσεις ρυμοτομίας 
και όρων δόμησης έχουν ως εξής: 

• Καθορίζεται η παραχωρηθείσα έκταση (σχετ. 4) ως 
«κοινωφελής χώρος για την ανέγερση Διοικητηρίου της 
ΝΑΑ», με πρόσωπο επί της οδού Πανεπιστημίου, κατα¬ 
λαμβάνοντας την έκταση του πρώην ΚΧ 1747 (που πλέον 
χαρακτηρίζεται ως ΚΦ) και τμήμα του υφισταμένου ΚΦ 
1751, με αρίθμηση ΚΦ 1747. 

• Σε αντικατάσταση του καταργούμενου ΚΧ 1747, κα¬ 
θορίζεται ανατολικότερα νέο ΚΧ ίσου εμβαδού με αρίθ¬ 
μηση 1751, εντός του αρχικώς υφιστάμενου ΚΦ 1751. 

• Δημιουργείταινέος (συμπληρωματικά) κοινόχρηστος 
χώρος πλάτους 3,00 μ. με πρόσωπο επί της οδού Πανεπι¬ 
στημίου. 

• Αριθμείται ως ΚΦ 175 ΙΑ το νέο Ο.Τ. που δημιουργεί- 
ται από τον απομένοντα κοινωφελή χώρο του ΥΓΕ. 

• Τα Ο.Τ. 1747 και 1751 διαχωρίζονται με την έγκριση 
νέας οδού (σε αντικατάσταση της καταργούμενης) πλά¬ 
τους 10,00 μ. 

• Καθορίζονται ως πεζόδρομοι, τμήμα της οδού Σουίδα 
(πλάτους 8,00 μ.), ως και η οδός (πλάτους 5,00 μ.) που 
διαχωρίζει τα Ο.Τ. 1751 και 1751Α. 

• Τροποποιείται το μέγιστο επιτρεπόμενο ύψος του 
Ο.Τ. 1747 σε 12,00 μ. προσαυξανόμενο κατά2,00 μ. σε πε¬ 
ρίπτωση κατασκευής στέγης. 

• Τροποποιείται επίσης ο μέγιστος επιτρεπόμενος συ¬ 
ντελεστής δόμησης του Ο.Τ. 1747 σε 0,90. 

• Οι λοιποί όροι δόμησης παραμένουν όπως προβλέ- 
πονται για την περιοχή. 

Το Τμήμα Τοπογραφήσεων της Δ/νσης Τεχνικών Υπη¬ 
ρεσιών να προβεί στην ολοκλήρωση της κτηματογραφι- 
κής αποτύπωσης περιμετρικά των Ο.Τ. 1747 - 1751 - 
175ΙΑ και να προωθήσει την σύνταξη πράξης αναλογι¬ 
σμού για την διάνοιξη των περιμετρικών οδών, και κατά 
προτεραιότητα της προς νότο προβλεπόμενης 30μετρης 
οδικής αρτηρίας. 

Από τις δ/ξεις της παρούσης δεν προκαλείται δαπάνη 
σεβάροςτου κρατικού προϋπολογισμού, ούτε αυτού του 
αρμόδιου ΟΤΑ. 

Η απόφαση αυτή με το συνοδευτικό της διάγραμμα να 
δημοσιευθεί στην Εφημερίδα της Κυβερνήσεως, οπότε 
και άρχεται η ισχύς της. 

Πάτρα, 5 Μάίου 2004 
Ο Νομάρχης 

ΔΗΜΗΤΡΗΣ ΚΑΤΣΙΚΟΠΟΥΛΟΣ 

ΤΡΟΠΟΠΟΙΗΣΗ ΡΥΜΟΤ. ΣΧΕΔΙΟΥ ΠΟΛΕΩΣ 

ΣΥΜΦΩΝΑ ΜΕ ΤΗΝ ΥΠ ΑΡ. 

ΑΠΟΦΑΣΗ 

ΠΕΡΙΟΧΗ ΚΟΤΡΩΝΙ — ΟΤ 1747κ'Ι751 
Κ Α: 1:500 

Αριθ. 5073/2003 (3) 

Τροποποίηση ρυμοτομικού σχεδίου πόλης Φαρσάλων 
στα Ο.Τ. 219 (δημιουργία οδού). 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

Τις διατάξεις του άρθρου 3 και 70 του Ν.Δ. της 
17.7.1923 (ΦΕΚ 228/Α) «Περί σχεδίων πόλεων κ.λ.π.» ό¬ 
πως τροποποιήθηκε και συμπληρώθηκε μεταγενέστερα. 

2. Τις διατάξεις των άρθρων 152, 154 του Π.Δ. της 
14/27.7.1999 «Κώδικας βασικής Πολεοδομικής Νομοθε¬ 
σίας» ΦΕΚ 580 Δ/99. 

3. Τις διατάξεις του άρθρου 29 του Ν. 2831/2000 (ΦΕΚ 
140 Α) «Περί τροποποίησης των διατάξεων του Ν. 
1577/1985 «Γενικός Οικοδομικός Κανονισμός» και άλλες 
Πολεοδομικές διατάξεις» όπως αντικαταστάθηκαν με το 
άρθρο 10 του Ν. 3044/2002 (ΦΕΚ 197 Α) «Μεταφορά συ¬ 
ντελεστή δόμησης κλπ.». 

4. Τις διατάξεις του Ν. 2218/1994 «Ίδρυση Νομαρχια¬ 
κής αυτοδιοίκησης κλπ.» (ΦΕΚ 90 Α) όπως τροποποιήθη¬ 
καν και συμπληρώθηκαν με τον Ν. 2242/1994 «Συμπλή¬ 
ρωση διατάξεων για τη Νομαρχιακή Αυτοδιοίκηση κλπ.»). 

5. Το Π.Δ. 3.5.1988 (ΦΕΚ 547Δ 729.7.88) με το οποίο ε- 
γκρίθηκε η πολεοδομική μελέτη επέκτασης του ρυμοτο¬ 
μικού σχεδίου Φαρσάλων. 


6. Τις αποφάσεις 56/2002 και 173/2002 του Δημοτικού 
Συμβουλίου Φαρσάλων. 

7. Τη γνωμοδότηση 5/2/18.3.2004 του Συμβουλίου Χω¬ 
ροταξίας Οικισμού και Περιβάλλοντος Ν. Λάρισας. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού Προϋπολογισμού και του ΟΤΑ. 

Και επειδή με την προτεινόμενη τροποποίηση δημιουρ- 
γείται δρόμος εγκάρσια στο Ο.Τ. 219 για να επιλύσει προ¬ 
βλήματα στην κατασκευή έργων υποδομής της περιοχής, 
αποφασίζουμε: 

Εγκρίνουμε την τροποποίηση του ρυμοτομικού σχεδίου 
Φαρσάλων στο Ο.Τ. 219 με τη δημιουργία δρόμου και δύο 
νέων οικοδομικών τετραγώνων 219 και 219 Α, όπως φαί¬ 
νεται στο σχεδιάγραμμα σε κλίμακα 1: 500 που συνοδεύ¬ 
ει την απόφαση αυτή. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή με το συνημμένο σχεδιάγραμμα να δη- 
μοσιευθεί στην Εφημερίδα της Κυβερνήσεως. 

Λάρισα, 7 Απριλίου 2004 

Ο Νομάρχης 
ΛΟΥΚΑΣ ΚΑΤΣΑΡΟΣ 

